《荀彧》
宋代·卫宗武

曹公初见奇，直以子房许。
制胜算无遗，斃袁而诛吕。
意见稍有乖，几欲置鼎俎。
朝端存正论，九锡胡不取。
本安固难依，奸雄恶可辅。
初年歼击德宜，继又族文举。
嗜杀其如斯，大夫可以去。
见几奚不早，一死昧所处。
既不为夷齐，又不为伊吕。
徒抱忠贞心，遗憾亘千古。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。